Javaslat A TANÁCS VÉGREHAJTÁSI HATÁROZATA a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának módosításáról /* COM/2014/0629 final - 2014/0295 (NLE) */





INDOKOLÁS 1. A JAVASLAT HÁTTERE A javaslat okai és céljai Ez a javaslat a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló, 2008. szeptember 29-i 1005/2008/EK tanácsi rendelet[1] (a jogellenes halászatra vonatkozó rendelet) alkalmazását érinti. Háttér-információk Ez a javaslat a jogellenes halászatra vonatkozó rendelet végrehajtásának keretébe illeszkedik, és az abban megállapított tartalmi és eljárási követelményeknek megfelelően lefolytatott vizsgálatok és egyeztetések eredményeként jött létre, mely követelmények között szerepel, hogy minden ország teljesítse a nemzetközi jog által rá, mint lobogó, kikötő, forgalomba hozatal szerinti vagy parti államra háruló kötelezettségeket. Meglévő rendelkezések a javaslat által érintett területen A Bizottság 2012. november 15-i határozata a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok értesítéséről (HL L 354., 2012.11.17., 1–47. o.) A Bizottság 2013. november 26-i végrehajtási határozata a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok azonosításáról (HL C 346., 2013.11.27., 2–25. o.) A Tanács 2014. március 24-i végrehajtási határozata a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról (HL L 91., 2014.3.27., 43–47. o.) A jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról szóló, 2014. március 24-i tanácsi végrehajtási határozatot (HL L 91., 2014.3.27., 43–47. o.) módosította a Tanács xxxxxx (Srí Lanka azonosítása) végrehajtási határozata. Összhang az Unió egyéb szakpolitikáival és célkitűzéseivel Tárgytalan. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Konzultáció az érdekeltekkel Az érintettek lehetőséget kaptak arra, hogy az alaprendelet rendelkezéseivel összhangban megvédjék érdekeiket a vizsgálati és az egyeztetési eljárás során. Szakértői vélemények összegyűjtése és felhasználása Külső szakértők bevonására nem volt szükség. Hatásvizsgálat Ez a javaslat az alaprendelet végrehajtásának eredménye. Az alaprendelet nem ír elő általános hatásvizsgálatot, viszont tartalmazza a megvizsgálandó körülmények teljes listáját. 3. A JAVASLAT JOGI ELEMEI A javaslat összefoglalása 2012. november 15-én a Bizottság határozatban értesített 8 harmadik országot (Belize, a Fidzsi Köztársaság, a Guineai Köztársaság, a Kambodzsai Királyság, a Panamai Köztársaság, a Srí Lanka Demokratikus Szocialista Köztársaság, a Togói Köztársaság és a Vanuatui Köztársaság) arról, hogy a jogellenes halászatra vonatkozó rendelet értelmében nem együttműködő harmadik országként azonosíthatónak tekinti őket. A Bizottság e nyolc országgal szemben eljárást indított. Ennek keretében ismertette az eljárás alapjául szolgáló okokat, lehetőséget biztosított az érintett országoknak válasz és cáfolat benyújtására, kiegészítő információk kérésére és szolgáltatására, javasolt a helyzet rendezésére irányuló cselekvési tervet is, és az értesítés megválaszolásához, valamint a helyzet orvoslásához ésszerű időt biztosított. A 2013. november 26-i bizottsági végrehajtási határozattal a Bizottság Belize-t, a Guineai Köztársaságot és a Kambodzsai Királyságot a jogellenes halászatra vonatkozó rendelet értelmében nem együttműködő harmadik országként azonosította. 2014. március 24-én a Tanács végrehajtási határozatot hozott a jogellenes halászat felszámolásában nem együttműködő harmadik országok listájának megállapításáról, melyen Belize, a Kambodzsai Királyság és a Guineai Köztársaság is szerepelt. A csatolt, tanácsi végrehajtási határozatra irányuló javaslat azért született, mert Belize-ről bebizonyosodott, hogy a listára való felvételét alátámasztó helyzetet orvosolták, és Belize olyan gyakorlati intézkedéseket hozott, amelyektől joggal várható a helyzet tartós javulása. Ezért a Bizottság azt javasolja, hogy a Tanács fogadja el a mellékelt határozatjavaslatot. Jogalap A jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló, 2008. szeptember 29-i 1005/2008/EK tanácsi rendelet. A szubszidiaritás elve A javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható. Az arányosság elve A javaslat megfelel az arányosság elvének a következők miatt: Az alaprendelet meghatározza az intézkedés formáját, és nem hagy teret nemzeti döntéshozatalnak. Nem szükséges annak feltüntetése, hogy az Unióra, a nemzeti kormányokra, a regionális és helyi hatóságokra, a gazdasági szereplőkre és a polgárokra háruló pénzügyi és adminisztratív teher hogyan minimalizálható, és milyen mértékben arányos a javaslat célkitűzésével. A jogi aktus típusának megválasztása Javasolt aktus: határozat. Más jogi aktus nem felelne meg a következők miatt: Más jogi aktus azért nem lenne megfelelő, mert a jogellenes halászatra vonatkozó rendelet nem rendelkezik más lehetőségről. 4. KÖLTSÉGVETÉSI HATÁSOK A javaslat nincs hatással az Unió költségvetésére. 2014/0295 (NLE) Javaslat A TANÁCS VÉGREHAJTÁSI HATÁROZATA a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló 1005/2008/EK tanácsi rendeletre[2] és különösen annak 34. cikke (1) bekezdésére, tekintettel a Bizottság által benyújtott javaslatra, mivel: (1) Az 1005/2008/EK rendelet (a továbbiakban: a jogellenes halászatra vonatkozó rendelet) létrehozza a jogellenes, nem bejelentett és szabályozatlan halászat (a továbbiakban: jogellenes halászat) megelőzésére, megakadályozására és felszámolására irányuló uniós rendszert. (2) A jogellenes halászatra vonatkozó rendelet VI. fejezete meghatározza a nem együttműködő harmadik országok azonosításával, a nem együttműködő harmadik országként azonosított országokkal szembeni démarche-okkal, a nem együttműködő országok listájának összeállításával, a nem együttműködő országok listájáról való törléssel, a nem együttműködő harmadik országok listájának nyilvánosságával és a sürgősségi intézkedésekkel kapcsolatos eljárásokat. (3) A jogellenes halászatra vonatkozó rendelet 32. cikkének megfelelően az Európai Bizottság (a továbbiakban: a Bizottság) 2012. november 15-i határozatával[3] (a továbbiakban: a 2012. november 15-i határozat) nyolc harmadik országot értesített arról, hogy nem együttműködő harmadik országként azonosíthatónak tekinti őket. Ezen országok között Belize is szerepelt. (4) A 2012. november 15-i bizottsági határozat tartalmazta az esetleges azonosítás alapjául szolgáló főbb tényeket és megfontolásokat. (5) 2012. november 15-én a Bizottság külön levélben is tájékoztatta mind a nyolc országot, így Belize-t is arról, hogy nem együttműködő harmadik országként azonosíthatónak véli őket. (6) A Bizottság 2013. november 26-i végrehajtási határozatában[4] (a továbbiakban: a 2013. november 26-i végrehajtási határozat) Belize-t, a Guineai Köztársaságot és a Kambodzsai Királyságot a jogellenes halászat felszámolásában nem együttműködő harmadik országokként azonosította. A Bizottság a jogellenes halászatra vonatkozó rendelettel összhangban felsorolta azokat az okokat, amelyek miatt úgy véli, hogy az említett három állam nem tesz eleget a nemzetközi jog értelmében rá, mint lobogó, kikötő, forgalomba hozatal szerinti vagy parti államra háruló azon kötelezettségnek, hogy fellépjen a jogellenes, nem bejelentett és szabályozatlan halászat megelőzése, megakadályozása és felszámolása érdekében. (7) 2014. március 24-i 2014/170/EU végrehajtási határozatával[5] (a továbbiakban: a 2014. március 24-i tanácsi végrehajtási határozat) a Tanács a jogellenes halászatra vonatkozó rendelet 33. cikkével összhangban felvette Belize-t, a Guineai Köztársaságot és a Kambodzsai Királyságot a jogellenes halászatra vonatkozó rendelet értelmében a jogellenes halászat felszámolásában nem együttműködő harmadik országok listájára. (8) Miután a tanácsi végrehajtási határozat értelmében összeállításra került a jogellenes halászat felszámolásában nem együttműködő harmadik országok listája, a Bizottság lehetőséget biztosított az azonosított országoknak a jogellenes halászatra vonatkozó rendeletben előírt tartalmi és eljárási követelményeknek megfelelő párbeszéd folytatására. A Bizottság igyekezett felkutatni és ellenőrizni minden szükségesnek vélt információt, beleértve az írásos és szóbeli észrevételeket, amelyek alapján az azonosított országok orvosolni tudnák az azonosítás alapjául szolgáló helyzetet, illetve konkrét lépéseket tehetnének a feltárt hiányosságok megszüntetésére. E folyamat annak elismeréséhez vezetett, hogy Belize orvosolta a helyzetet, és korrekciós lépéseket tett. (9) A jogellenes halászatra vonatkozó rendelet 34. cikkének (1) bekezdése értelmében ezért indokolt, hogy a Tanács módosítsa a 2014. március 24‑i végrehajtási határozatát, és törölje Belize-t a nem együttműködő harmadik országok listájáról. (10) Amennyiben a jogellenes halászatra vonatkozó rendelet 34. cikke (1) bekezdésének megfelelően elfogadásra kerül olyan tanácsi határozat, amely törli Belize-t a nem együttműködő harmadik országok listájáról, úgy tárgytalanná válik a Belize-t nem együttműködő harmadik országként azonosító, 2013. november 26-i bizottsági végrehajtási határozat. BELIZE TÖRLÉSE A NEM EGYÜTTMŰKÖDŐ HARMADIK ORSZÁGOK LISTÁJÁRÓL (11) A 2013. november 26-i végrehajtási határozat és a 2014. március 24-i 2014/170/EU tanácsi végrehajtási határozat elfogadását követően a Bizottság folytatta a párbeszédet Belize-zel. Ennek alapján úgy tűnik, hogy Belize végrehajtotta a nemzetközi jog értelmében fennálló kötelezettségeit, és megfelelő jogi keretet hozott létre a jogellenes, nem bejelentett és szabályozatlan halászat elleni fellépés érdekében; megfelelő és hatékony monitoring-, ellenőrzési és vizsgálati rendszert alakított ki; visszatartó erejű szankciókat vezetett be, továbbá biztosította a fogási tanúsítási rendszer megfelelő végrehajtását. Emellett javult Belize teljesítménye a nemzetközi kötelezettségeknek, többek között a regionális halászati gazdálkodási szervezetekben való részvételből adódók kötelezettségeknek való megfelelés terén. Az ország a nemzetközi jognak megfelelő új hajónyilvántartási rendszert alakított ki. Belize aktuálisan eleget tesz a megfelelő szervek ajánlásainak és határozatainak, és az ENSZ jogellenes halászat elleni nemzetközi cselekvési tervének (IPOA–UN) megfelelő saját cselekvési tervet fogadott el. (12) A 2012. november 15-határozat, a 2013. november 26-i végrehajtási határozat és a 2014. március 24-i tanácsi végrehajtási határozat következtetéseivel összhangban, valamint a Belize által szolgáltatott információk alapján a Bizottság megvizsgálta, hogy Belize jelenleg megfelel-e a nemzetközi jog értelmében rá, mint lobogó, kikötő, forgalomba hozatal szerinti, illetve parti államra háruló kötelezettségeknek. Figyelembe vette a helyzet orvoslása érdekében hozott intézkedéseket, valamint a belize-i illetékes hatóságok által nyújtott garanciákat. (13) A fentiek alapján Bizottság arra a következtetésre jutott, hogy Belize intézkedései elegendőek ahhoz, hogy az ENSZ tengerjogi egyezményének (UNCLOS) 91., 94., 117. és 118. cikke, a halállományokról szóló ENSZ-megállapodás (UNFSA) 18., 19. és 20. cikke, valamint a FAO-megállapodás III. cikkének (8) bekezdése értelmében Belize megfeleljen a lobogó szerinti államként rá háruló kötelezettségeknek. A Bizottság megállapította, hogy a Belize által bemutatottak bizonyítják, hogy az azonosítás alapjául szolgáló helyzetet orvosolták, és Belize megtette a helyzet tartós javulásának biztosítására alkalmas intézkedéseket. (14) Ennek megfelelően, és a jogellenes halászatra vonatkozó rendelet 34. cikkének (1) bekezdése értelmében a Tanács is úgy határozott, hogy Belize-t törölni kell a jogellenes halászat felszámolásában nem együttműködő harmadik országok listájáról. (15) A Tanács határozata nem zárja ki, hogy a Bizottság vagy a Tanács a jövőben további lépéseket tegyen a jogellenes halászatra vonatkozó rendelet VI. fejezetével összhangban abban az esetben, ha tárgyi bizonyíték állna rendelkezésre arra vonatkozóan, hogy Belize nem tesz eleget a jogellenes halászat felszámolása tekintetében a nemzetközi jog értelmében rá, mint lobogó, kikötő, forgalomba hozatal szerinti, illetve parti államra háruló kötelezettségeknek. (16) A nem együttműködő harmadik országként történő azonosítás kellemetlen következményeinek fényében indokolt előírni, hogy Belize-nek a nem együttműködő harmadik országok listájáról való törlése azonnal hatályba lépjen, ELFOGADTA EZT A HATÁROZATOT: 1. cikk A 2014/170/EU tanácsi határozat mellékletének helyébe e határozat melléklete lép. 2. cikk Ez a határozat az Európai Unió Hivatalos Lapjában való kihirdetését követő napon lép hatályba. Kelt Brüsszelben, -án/-én. a Tanács részéről az elnök [1] HL L 286., 2008.10.29., 1. o. [2] HL L 286., 2008.10.29., 1. o. [3] A Bizottság 2012. november 15-i határozata a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országként azonosíthatónak tekintett harmadik országok értesítéséről (HL C 354., 2012.11.17., 1. o.) [4] A Bizottság 2013. november 26-i végrehajtási határozata a Bizottság által a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK tanácsi rendelet értelmében nem együttműködő harmadik országnak tekintett harmadik országok azonosításáról (HL C 346., 2013.11.27., 2. o.). [5] A Tanács 2014. március 24-i 2014/170/EU végrehajtási határozata a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok listájának összeállításáról (HL L 91., 2014.3.27., 43–47. o.) MELLÉKLET A jogellenes, nem bejelentett és szabályozatlan (IUU) halászat felszámolásában nem együttműködő harmadik országok jegyzéke a következőhöz: Javaslat a Tanács végrehajtási határozata a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló 1005/2008/EK rendelet értelmében a jogellenes halászat felszámolásában nem együttműködő harmadik országok jegyzékének módosításáról Kambodzsai Királyság Guineai Köztársaság Srí Lanka Demokratikus Szocialista Köztársaság